แรงไม่หยุดไม่หย่อน! AS พุ่งเกิน 21% หลังเกมใหม่ได้รับความนิยมในฟิลิปปินส์
แรงไม่หยุดไม่หย่อน! AS พุ่งเกิน 21% หลังเกมใหม่ได้รับความนิยมในฟิลิปปินส์ เล็งปี 60 มีโอกาสพลิกกำไร ล่าสุด ณ เวลา 10.20 น. อยู่ที่ 3.28 บาท บวก 0.58 บาท หรือ 21.48% สูงสุด 3.46 บาท ต่ำสุด 3.00 บาท ด้วยมูลค่าซื้อขาย 45.20 ล้านบาท
22 ธ.ค. 2559

ผู้สื่อข่าวรายงานว่าราคาหุ้นบริษัท เอเชียซอฟท์ คอร์ปอเรชั่น จำกัด (มหาชน) หรือ AS ล่าสุด ณ เวลา 10.20 น. อยู่ที่ 3.28 บาท บวก 0.58 บาท หรือ 21.48% สูงสุด 3.46 บาท ต่ำสุด 3.00 บาท ด้วยมูลค่าซื้อขาย 45.20 ล้านบาท ขณะที่ดัชนีตลาดหุ้นไทยโดยรวมบวก 0.03%
 
โดยราคาหุ้น AS ปรับตัวเพิ่มขึ้น หลังจากบริษัทเปิดตัวเกมใหม่ในฟิลิปปินส์และได้รับผลการตอบรับจากผู้เล่นเกมอย่างท่วมท้น โดยขึ้นเป็นอับดับ 2 ในตลาด ทำให้เชื่อว่าธุรกิจในฟิลิปปินส์มีโอกาสพลิกเป็นกำไรในปี 60 ขณะที่ธุรกิจในมาเลเซียน่าจะพลิกเป็นกำไรตั้งแต่ไตรมาส 4/59 หลังจากขาดทุนต่อเนื่อง
ทั้งนี้ บริษัทยังคาดว่าในปี 60 ผลงานภาพรวมมีโอกาสพลิกกลับเป็นกำไร จากปีนี้ที่คาดว่าจะยังมีผลขาดทุน